**ՈՒՂԵՐՁ**

Երեխաների իրավունքների պաշտպանության միջազգային օրն է այսօր։

Շնորհավորում եմ մեր համայնքի բոլոր երեխաներին։

Սիրելի՛ երեխաներ, թող ձեր իրավունքները պաշտպանված լինեն ոչ թե պարզապես օրենքներով, այլ հստակ քաղաքականությամբ ու գործերով։

Համայնքապետարանն ու աջակից կառույցներն անում են ամեն ինչ, որ համայնքում չլինեն խոցելի երեխաներ։

Համայնքապետարանը մշտապես խրախուսում է երեխաների տաղանդի բացահայտմանն ու աջակցում ամենատարբեր հարթակներում նրանց ներկայանալի մասնակցությանը։

Մաղթում եմ, որ մանկություն կոչվող ծիածանագույն գնացքը ձեր կյանքի ամենահիշարժան ուղևորությունը ապահովի։

Միշտ ժպտացե՛ք, փայլե՛ք, երազե՛ք, առո՛ղջ ու անհո՛գ եղեք՝ շրջապատված սիրով ու հոգատարությամբ։

**Հարգանքով՝**

**Համայնքի ղեկավար՝ Հակոբ Շահգալդյան**